CELEX: 32019D1326
Language: lv
Date: 2019-08-05 00:00:00
Title: Komisijas Īstenošanas lēmums (ES) 2019/1326 (2019. gada 5. augusts) par elektromagnētiskās savietojamības saskaņotajiem standartiem, kas izstrādāti Eiropas Parlamenta un Padomes Direktīvas 2014/30/ES īstenošanas vajadzībām

6.8.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 206/27
               
            
         KOMISIJAS ĪSTENOŠANAS LĒMUMS (ES) 2019/1326
         (2019. gada 5. augusts)
         par elektromagnētiskās savietojamības saskaņotajiem standartiem, kas izstrādāti Eiropas Parlamenta un Padomes Direktīvas 2014/30/ES īstenošanas vajadzībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 25. oktobra Regulu (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2014/30/ES (2) 13. pantu elektroiekārtas, kas atbilst tiem saskaņotajiem standartiem vai to daļām, uz kuriem atsauces publicētas Eiropas Savienības Oficiālajā Vēstnesī, jāprezumē par atbilstīgām minētajos standartos vai to daļās iekļautajām būtiskajām prasībām, kas noteiktas minētās direktīvas I pielikumā.
                  
               
                     (2)
                  
                  
                     Ar Komisijas Īstenošanas lēmumu C(2016) 7641 (3) Komisija iesniedza prasījumu Eiropas Standartizācijas komitejai (CEN), Eiropas Elektrotehnikas standartizācijas komitejai (Cenelec) un Eiropas telesakaru standartu institūtam (ETSI) Direktīvas 2014/30/ES īstenošanas vajadzībām izstrādāt, pārskatīt un pabeigt elektromagnētiskās savietojamības saskaņotos standartus.
                  
               
                     (3)
                  
                  
                     Pamatojoties uz Īstenošanas lēmumu C(2016)7641, CEN un Cenelec izstrādāja saskaņoto standartu EN IEC 61058-1:2018, kas attiecas uz ierīču slēdžiem, un saskaņoto standartu EN 55035:2017, kas attiecas uz multivides iekārtām. Pamatojoties uz minēto lēmumu, CEN un Cenelec pārskatīja saskaņoto standartu EN 13309:2010, kas attiecas uz mašīnām ar iekšējo barošanas avotu, un saskaņoto standartu EN 50557:2011, kas attiecas uz jaudas slēdžiem (atsauces uz šiem standartiem ir publicētas Eiropas Savienības Oficiālajā Vēstnesī (4)), lai pielāgotu tos tehnikas attīstībai.
                  
               
                     (4)
                  
                  
                     Komisija kopā ar CEN un Cenelec ir novērtējusi, vai standarti EN IEC 61058-1:2018, EN 55035:2017, EN ISO 13766-1:2018 un EN 63024:2018 atbilst prasījumam, kas noteikts Īstenošanas lēmumā C(2016) 7641.
                  
               
                     (5)
                  
                  
                     Standarti EN IEC 61058-1:2018, EN 55035:2017, EN ISO 13766-1:2018 un EN 63024:2018 atbilst prasībām, kuras bija paredzēts aptvert un kuras noteiktas Direktīvā 2014/30/ES. Tāpēc ir lietderīgi atsauci uz minēto standartu publicēt Eiropas Savienības Oficiālajā Vēstnesī.
                  
               
                     (6)
                  
                  
                     
                        Cenelec ir izstrādājusi labojumu EN 61000-6-5:2015/AC:2018-01, ar ko labo saskaņoto standartu EN 61000-6-5:2015, uz kuru publicēta atsauce Eiropas Savienības Oficiālajā Vēstnesī (5). Labojums ievieš būtiskas tehniskas korekcijas, tāpēc pareizas un konsekventas standarta EN 61000-6-5:2015 piemērošanas nolūkā ir lietderīgi atsauci uz saskaņoto standartu publicēt Eiropas Savienības Oficiālajā Vēstnesī kopā ar atsauci uz labojumu.
                  
               
                     (7)
                  
                  
                     Standarti EN 13309:2010 un EN 50557:2011 ir pārskatīti, un standarts EN 61000-6-5:2015 ir labots. Tāpēc no Eiropas Savienības Oficiālā Vēstneša atsauces uz minētajiem standartiem ir jāatsauc. Lai dotu ražotājiem pietiekami daudz laika sagatavoties pārskatīto un laboto standartu piemērošanai, atsauču uz minētajiem standartiem atsaukšana ir jāatliek.
                  
               
                     (8)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj prezumēt atbilstību attiecīgajām Savienības saskaņošanas tiesību aktos izvirzītajām būtiskajām prasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī publicē atsauces uz šā lēmuma I pielikumā norādītajiem elektromagnētiskās savietojamības saskaņotajiem standartiem, kas izstrādāti Direktīvas 2014/30/ES īstenošanas vajadzībām.
         
         
            2. pants
            Ar šo, sākot no šā lēmuma II pielikumā noteiktajiem datumiem, atsauc Eiropas Savienības Oficiālajā Vēstnesī publicētās atsauces uz minētajā pielikumā norādītajiem elektromagnētiskās savietojamības saskaņotajiem standartiem, kas izstrādāti Direktīvas 2014/30/ES īstenošanas vajadzībām.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2019. gada 5. augustā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes 2014. gada 26. februāra Direktīva 2014/30/ES par dalībvalstu tiesību aktu saskaņošanu attiecībā uz elektromagnētisko savietojamību (OV L 96, 29.3.2014., 79. lpp.).
         
            (3)  Komisijas 2016. gada 30. novembra Īstenošanas lēmums C(2016) 7641 par standartizācijas prasījumu Eiropas Standartizācijas komitejai, Eiropas Elektrotehnikas standartizācijas komitejai un Eiropas telesakaru standartu institūtam attiecībā uz saskaņotajiem standartiem, īstenojot Eiropas Parlamenta un Padomes 2014. gada 26. februāra Direktīvu 2014/30/ES par dalībvalstu tiesību aktu saskaņošanu attiecībā uz elektromagnētisko savietojamību.
         
            (4)  OV C 246, 13.7.2018., 1. lpp.
         
         
            (5)  OV C 246, 13.7.2018., 1. lpp.
         
      
      
         
            I PIELIKUMS
            
                        Nr.
                     
                     
                        Atsauce uz standartu
                     
                  
                        1.
                     
                     
                        EN ISO 13766-1:2018
                        Zemesdarbu un būvniecības tehnika. Elektromagnētiskā savietojamība (EMS) mašīnām ar iekšējo elektroenerģijas avotu. 1. daļa. Vispārējās EMS prasības tipiskos elektromagnētiskās vides apstākļos (ISO 13766-1:2018)
                     
                  
                        2.
                     
                     
                        EN 55035:2017
                        Multivides aprīkojuma elektromagnētiskā savietojamība. Noturības prasības
                     
                  
                        3.
                     
                     
                        EN 61000-6-5:2015 Elektromagnētiskā savietojamība (EMS). 6-5. daļa. Kopstandarti. Tāda aprīkojuma noturība, ko izmanto elektrostaciju un apakšstaciju vidē
                        EN 61000-6-5:2015/AC:2018-01
                     
                  
                        4.
                     
                     
                        EN IEC 61058-1:2018
                        Ierīču slēdži. 1. daļa. Vispārīgas prasības
                     
                  
                        5.
                     
                     
                        EN 63024:2018
                        Prasības attiecībā uz automātiskajām atkārtoti noslēdzošajām ierīcēm (ARD) paliekošās strāvas jaudas slēdžiem ar virsstrāvas aizsardzību un bez tās (RCBO un RCCB) mājsaimniecību vajadzībām un līdzīgiem lietojumiem (IEC 63024:2017, grozīts)
                     
                  
      
      
         
            II PIELIKUMS
            
                        Nr.
                     
                     
                        Atsauce uz standartu
                     
                     
                        Atsaukšanas datums
                     
                  
                        1.
                     
                     
                        EN 13309:2010 Būvniecības tehnika. Elektromagnētiskā savietojamība mašīnām ar iekšējo barošanas avotu
                     
                     
                        2021. gada 30. jūnijs
                     
                  
                        2.
                     
                     
                        EN 50557:2011 Prasības attiecībā uz automātiskajām atkārtoti noslēdzošajām ierīcēm (ARD) paliekošās strāvas jaudas slēdžiem ar virsstrāvas aizsardzību un bez tās (RCBO un RCCB) mājsaimniecību vajadzībām un līdzīgiem lietojumiem
                     
                     
                        2021. gada 17. janvāris
                     
                  
                        3.
                     
                     
                        EN 61000-6-5:2015 Elektromagnētiskā savietojamība (EMS). 6-5. daļa. Kopstandarti. Tāda aprīkojuma noturība, ko izmanto elektrostaciju un apakšstaciju vidē
                     
                     
                        2020. gada 31. janvāris